ming030890/wiki-yue-high-quality huggingface dataset:
心母

心母（粵拼：sam1 mou5；中古漢語拼音：sim），係中古漢語聲母，屬齒音中嘅齒頭音，屬精組，係全清聲母。

擬音
因爲大多數嘅漢語、域外方音、對音中，心母大多發/s/，所以學界一致擬爲/s/。

上古來源
大部分學者都認爲心母字來自上古音嘅/s/音，呢個音喺上古音到中古音嘅演變好穩定。

喺粵語嘅演變
心母喺標準粵語維持古音，聲調上派陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅s聲母來源自中古音嘅心、崇、生、常、書、船、邪七母。
對於可以區分平捲脷嘅粵語，心母屬平脷音，如吳川話，心母發lh／[ɬ]，同捲脷嘅s／[s]相對；喺梧州話，心母發s／[s]，同sh／[ɕ]相對。成個粵語，平捲分法係濟南型。

喺吳語嘅演變
心母喺吳語維持古音，對應嘅吳拼係s。標準吳語分尖團音，心母屬尖音。

喺普通話嘅演變
普通話嘅心母分洪細，唔分尖團，洪音維持古音，對應嘅普拼係s，細音舌面化，對應嘅普拼係x。

喺日文嘅演變
無論吳音漢音，都讀さ行。

喺韓文嘅演變
心母喺韓文維持古音，讀ㅅ。

喺越南文嘅演變
心母喺越南文轉爲t，聲調派陰聲調。
朔莊

朔莊（越南文：Sóc Trăng）係越南一省，省會朔莊市，人口大約120萬。
朗侯活

朗奴·威廉·侯活（英文：Ronald William Howard，1954年3月1號—）係個美國電影導演、監製同埋演員。佢2000年嗰陣執導嘅傳記片《有你終生美麗》攞到奧斯卡最佳影片同埋最佳導演。
朔城區

朔城區係中國山西朔州一個市轄區，總面積1793平方公里，人口51萬。
朔州郡

朔州郡（韓文：삭주군／朔州郡 Sakju gun */?）係朝鮮民主主義人民共和國平安北道一郡。
朔望月

朔望月，天文週期，朔與朔之週期，月相週期，以此定為一個月。朔望，月相兩個極端為代表。簡單而言，朔為無月之夜，望為月圓之夜。精準而言，朔為日月相合，亦即同赤經，望為日月相沖，赤經相差半圓。一朔望月平均約二十九日半。
朔望月跟月相，為自古已為人知。當初朔望月，以朔後月初見為始，即朏。後尾天文計算發達，以日月合朔為始。
後尾亦有另有恆星月，以月在某星而回到某星，是為一週期，即月之公轉。如此週期較短，平均約二十七日三二。朔望月長少少，皆因月要走多些少，先至追返同日合朔。
朔望月為地球之中重要週期。一來朔望二日，潮汐為鼎峯，漲得勁又退得勁。二來月照光度變化，朔全黑而望甚光。如此都涉及生靈繁殖同覓食。
朗伊爾城

朗伊爾城（挪威文：Longyearbyen）係挪威斯瓦爾巴群島最大城，人口有2千。
朔伊古

些勒基‧居朱吉‧鄂魯‧朔伊古（唐努烏梁海文：Сергей Күжүгет оглу Шойгу；或者按俄文譯成些勒基‧古朱吉托域治‧朔伊古，俄文：Серге́й Кужуге́тович Шойгу́；普譯「紹伊古」；1955年5月21號—）係俄羅斯現任國防部長，軍銜係陸軍上將。就任國防部長之前，朔伊古從1991年開始擔任緊急狀況部長，做到2012年，之後曾經短暫擔任莫斯科州州長。
朗利

朗利（港媒譯朗尼，Lucien James Longley，1969年1月19號—）係澳洲一前職業籃球員，綽號「澳洲牛」，司職中鋒，1991年畀明尼蘇達木狼喺選秀會揀中之後加入NBA，成為首位去NBA搵食嘅澳洲球員。先後效力明尼蘇達木狼、芝加哥公牛、鳳凰城太陽同埋紐約力搏。
佢係公牛王朝嘅主力之一，代表公牛攞過三次NBA總冠軍。
新石器時代

喺新石器時代完咗之後，人類開始進入青銅器時代。
新石垣機場

新石垣機場（粵音：san1 sek6 wun4 gei1 coeng4）係喺沖繩琉球群島嘅一個機場，喺2013年嗰陣起好兼且開放畀人用嚟搭飛機。
新碼頭街

新碼頭街（英文：San Ma Tau Street），係香港九龍土瓜灣嘅一條馬路，由土瓜灣道開始，去到朗月街。街名係嚟自九龍城碼頭。
新白娘子傳奇

《新白娘子傳奇》（英文：New Legend of Madame White Snake）係臺灣景得傳播有限公司拍嘅古裝劇集，由趙雅芝、葉童、陳美琪主演，一共50集，1992年11月5號到1993年1月13號由台視主頻（中文：臺灣電視台）首播。
部劇改編自民間傳說《白蛇傳》，係喺大中華區最受好評嘅電視劇改編版本[未記出處或冇根據]。佢嘅粵語版曾經喺1993年由亞洲電視首播。尤其係佢嘅主題曲《千年等一回》喺1993年推出之後，曾經喺1990年代中葉成為街頭巷尾嘅流行曲同神曲。

劇情
套劇可分前後兩篇。前篇（1～30集）講嘅係修煉千年嘅白蛇——白素貞下凡報恩，其間識咗靑蛇——小靑。兩位搵到恩人許仙，白素貞同佢結為夫妻，兩人開咗間藥舖，一齊濟世救人。後嚟俾金山寺方丈——法海猛咁阻撓而收咗白蛇兼鎭壓咗喺雷峰塔下邊。而後篇（31～50集）講嘅係同許仙個仔——許仕林長大成人後同玉兔精——胡媚娘相戀。胡媚娘受蜈蚣精——金鈸法王控制住，企圖殺咗許仕林，胡媚娘唔想痛下殺手而俾金鈸法王打死咗。之後許仕林高中狀元，佢嘅孝心感動咗天地而救出佢阿媽——白素貞。
新白河站

新白河站（日文：新白河駅／しんしらかわえき Shin-shirakawa eki */?）係東日本旅客鐵道（JR東日本）嘅其中一個鐵路車站。
新社區

新社區（粵拼：san1 se5 keoi1）係臺灣臺中嘅一個市轄區。
新福利巴士

澳門新福利公共汽車：澳門嘅巴士公司，喺1988年成立。
廣州市新福利巴士：廣州嘅巴士公司，喺1993年成立，而家係廣州第二巴士屬下嘅公司。
佛山市新福利巴士：佛山嘅巴士公司，喺2004年成立，而家係佛山汽運集團屬下嘅公司。
江門市新會新福利巴士：新會嘅巴士公司，喺1999年成立，而家係江門市汽車運輸集團屬下嘅公司。
蕪湖市新福利公交：蕪湖嘅巴士公司，喺2004年成立，2007年重組過一次。
新鴻基中心

新鴻基中心（粵拼：san1 hung4 gei1 zung1 sam1，英文：Sun Hung Kai Centre），第個名係新鴻基大廈（san1 hung4 gei1 daai6 haa6）。佢係香港嘅一座寫字樓，響灣仔港灣道30號。

性質
呢棟大樓有214.5米高，佔地面積係53,400平方呎，之前1981年起好嗰陣有48層樓，但後嚟無耐又加咗5層樓上去。
維基同享有多媒體嘅嘢：Sun Hung Kai Centre
新鴻基公司

新鴻基公司係間香港上市公司（港交所：00086），新鴻基金融集團係佢嘅金融業務分支，主要業務包括證券、槓桿式外匯交易、黃金、商品、期貨同期權經紀。佢同香港地產商新鴻基地產無任何關係。

史
「新鴻基」個名係郭得勝同朋友李兆基、馮景禧喺1963年合組「新鴻基企業有限公司」經營地產開始有嘅。「新」字嚟自馮景禧嘅家族生意「新禧公司」、「鴻」字代表郭得勝經營YKK拉鍊等業務嘅「鴻昌行」，而「基」字就係嚟自李兆基個名。
後來三人分別自立門戶，馮景禧喺1969年成立新鴻基證券，1973年改名為新鴻基證券有限公司，1975年上市。到咗1983年公司改以新鴻基有限公司呢個名喺聯交所上市。
馮景禧1985年死後，新鴻基有限公司喺1996年俾馮景禧細仔馮永祥賣咗畀李明治。而家由李明治個仔李成煌做主席。
新鴻基地產

新鴻基地產嘅logo。
新鴻基地產發展有限公司（簡稱新地，港交所：0016，OTCBB：SUHJY）係香港其中一間最大嘅地產發展商，1972年7月14號註冊成立，同年8月23號上市。集團旗下嘅業務除咗最核心嘅物業發展，重包括酒店業（四季酒店等）、建築、金融服務（鴻基財務等）、保險（新鴻基地產保險）、物業管理（康業服務等）、電訊（數碼通，股份編號315）、資訊科技（新意網，股份編號8008）、製衣（富聯國際，股份編號369）、百貨（一田百貨）、運輸（載通國際，股份編號62）、基建及物流等等。現任主席係郭炳聯。

歷史
1958年，郭得勝、李兆基、馮景禧同另外五個股東合組「永業公司」，發展地產，算係新鴻基嘅前身，到1963年，新鴻基企業成立，個名係取自馮景禧嘅「新禧公司」、郭得勝嘅「鴻昌進出口公司」同李兆基個「基」字。
到1960年代尾，郭、李、馮三人另立新鴻基地產，繼續經營地產業務，人稱「三劍俠」。
1970年代頭，三人正式分家，郭得勝控制新鴻基地產；李兆基另立恒基地產；馮景禧就專注金融、證券行業，用返「新鴻基」嚟經營證券生意，後來更加發展銀行（新鴻基銀行）同地產（新景豐）生意。
新魯冰花：孩子的天空

《新魯冰花：孩子的天空》（英文：Colorful Mind）係2009年上映嘅臺灣電影，重新拍攝1989年電影魯冰花，改編自鍾肇政嘅小說《魯冰花》。

劇情簡介
古阿明係小學四年級學生，屋企世代都經營茶園嘅生意。古阿明鍾意畫畫，但係佢嘅畫作，喺其他人眼中，只不過係放肆嘅塗鴉。班上嚟咗一個叫郭雲天嘅美術老師，喺古阿明嘅畫中，郭雲天發現咗佢無限嘅潛能，佢決定幫助呢個充滿天份嘅男仔，令到更多人睇得明佢嘅畫，睇得出佢嘅才華。郭雲天想畀古阿明擔任美術課代表，但係俾學校反對，最終，另一位叫林志鴻嘅男仔擔任呢個職位，因為林志鴻嘅爸爸喺村裏面有好大嘅名氣同好高嘅聲望。喺經歷咗無數次失望同挫敗之後，郭雲天終於發現自己嘅幻想喺現實面前係幾咁幼稚同好笑，佢選擇放棄，靜靜離開咗學校。郭雲天帶咗古阿明嘅畫作參賽並獲得世界比賽第一名，但係阿明已經病死咗，只能夠由佢嘅父母代為領獎。
新鯥屬

新鯥屬（學名：Neoscombrops）係單鰭魚目發光鯛科嘅其中一個屬。
新鮮

新鮮人，又叫新仔，指啱來到、啱出道嘅人。
金像獎新鮮人，香港嘅電視節目。
新鮮市場，日本嘅店舖名。
新鮮 (專輯)，香港歌手梁詠琪嘅音樂專輯。
李國永

李國永（英文：David Li Kwok Wing，Lunch哥，譯名撚柱哥，2002年9月8號—），香港學生，2020年喺香港反送中運動入面因為和你Lunch嘅示威活動而出名，開設有「Lunch哥的抗爭生涯」Facebook專頁同埋以「Lunch哥星級抗爭團隊」嘅名義組織活動。但係之後畀人揭露咗一啲負面新聞，加上一啲爭議性言行，令一啲民主派人士同埋反送中運動嘅示威者都對佢持負面態度，畀一啲網民話佢「玩膠」。佢中學讀中華基督教會燕京書院。

政治參與同爭議
李國永廣為人知嘅政治參與，係佢喺香港反送中運動嘅參與。其中喺呢場運動入面，有人發起和你Lunch行動。呢樣行動後嚟式微，但李國永仍然參與其中，後來就獲得「lunch哥」嘅封號。佢形容自己曾經係港豬，但係睇到無數示威者被香港政府、警察用暴力手法應對，覺得睇唔過眼所以要走出嚟。不過，佢曾經被指唔尊重，其他抗爭者騷擾女抗爭者等。佢亦承認曾經試過向對象發送性器官嘅照片。另外，佢亦曾經作出一啲被指係尋找他人關注，同親中派友好嘅行為，民主派區議員張秀賢同王進洋都先後呼籲Unlike 佢個 Facebook頁。

反送中運動參與
喺反送中運動入面，有人發起和你Lunch行動。呢樣行動後嚟式微，但李國永仍然參與其中，後來就獲得「lunch哥」嘅封號。佢又曾經喺陳彥霖案審訊期間，向當時被一啲人指喺「假老母、戲子」嘅陳母何姵誼舉中指同埋以粗口辱罵，後來仲被控因而非法集結。
不過，佢後來就因為參與示威活動期間穿着校服，結果畀學校要求停課。另外，佢經常以星級抗爭團隊自居，又試過去警察總部交請願信嘅時候同警察握手，呢啲都引起一啲人嘅不滿。

露械事件
李國永曾經喺交友軟件向對象發送性器官嘅照片，不過佢就話自己係你情我願，形容事件被揭發後自己有陰影。

12港人案
喺12港人案入面，十二個曾經參與反送中運動嘅港人喺2020年8月23號喺香港水域被中國海警越境捉走，之後一路被禁錮喺深圳鹽田看守所嘅事件。等候去到開審個陣，佢喺自己嘅 Facebook Page 開設有獎問答遊戲，叫網民估下判刑，仲話估中嘅話可以獲得佢嘅簽名一個，價值一億港元。佢嘅做法引起咗一啲民主派人士嘅不滿，其中張秀賢就批評佢係尋找他人關注（Attention Seeker），叫人快啲 Unlike 佢個 Page。

發放假資訊
李國永喺2020年12月28號喺自己Facebook專頁聲稱自己北上深圳聲援12港人，又吹水話自己「成功申請用緊急情況豁免14日檢疫」，之後又上傳喺海底撈食嘢嘅相。由於當時關口仲未解封，而且嗰張海底撈相畀人發現係網上圖片，所以李國永畀網民批評佢講大話。佢為咗提升自己嘅存在感，之後更加多次喺自己專頁入面，偷其他航空愛好者乘搭飛機時影嘅相，聲稱自己去外國聲援其他社會運動，但係發帖無耐後又出席香港嘅靜坐活動，加上帖文內容破綻百出（例如訛稱自己乘搭國泰航空嘅波音747-400客機，但係實際上呢款機種已經喺2016年退役；之後，佢再次訛稱自己乘搭機場快綫去緊機場，但係上傳嘅相係一列東鐵綫SP1900嘅頭等車廂），所以再次畀網民識破。

評價
市民對李國永嘅評價有兩極化，有網民覺得佢嘅行為「膠化」抗爭，經常做啲好唔理智或者有爭議性嘅行為，對抗爭毫無幫助之餘，仲矮化抗爭者，部份網民甚至以「白卡仔」（智障人士）嚟形容佢。但係亦有部分網民覺得佢即使孤身一人仍堅持抗爭，敢於為唔公義發聲，值得欣賞。
唔少政治人物亦對曾對李國永作出評論。前香港眾志秘書長黃之鋒曾經喺Facebook批評佢部份行為，例如向警方請願並握手一舉好費解，前中大學生會會長岑敖暉亦指佢行為好嘔心，時事評論人健吾亦批評李經常成日講大話，較適合做立法會議員。但係亦有政治人物持相反意見，認為錯嘅唔喺李國永身上。熱血公民主席鄭松泰曾經喺Facebook發文斥責批評者係「欺凌弱勢社群」，應用行動感化、教育對方，而唔係割蓆、二次欺凌，副主席鄭錦滿亦將矛頭指向《蘋果日報》、《立場新聞》等傳媒機構，認為佢嘅「左膠」行為係傳媒縱容而成。

相關案件
李國永被指喺2020年8月一宗死因聆訊休庭時，喺法院出面以粗口辱罵證人，俾律政司加控刑事藐視法庭罪，案件2021年4月12號喺香港高等法院提訊。由於李國永法援申請被拒，無律師代表，但係佢將就法援署嘅決定提出上訴，申請將本案押後再訊。
李國永老豆一度話，佢患有自閉症同過度活躍症，驚佢答辯有啲問題，希望可以代佢抗辯。陳官拒絕老豆要求，直言：「高等法院處理唔少案件，好多被告都話自己精神有問題，但唔代表可以抗辯成功」，又覺得：「如果咁嚴重唔會讀到中六㗎嘛，中六都有返咁上下㗎嘛」。
法庭已就本案頒下匿名令，禁止傳媒披露案中所有證人身份，包括事主同警員證人。
李國煌

李國煌（英文：Mark Lee Kok Huang，1968年10月16號—）係星加坡諧星、演員、電視節目主持人同埋電影導演。
李國豪

李國豪（Brandon Lee，1965年2月1號—1993年3月31號）係美籍唐人演員。

屋企
李國豪祖籍廣東順德，喺美國加州出世，係國際巨星李小龍個仔，有一個妹李香凝。

死
李國豪1993年拍緊《烏鴉》嗰陣，發生工業意外，28 歲俾人槍殺，死因係道具槍走火。
李國豪嘅遺體埋喺佢老豆李小龍隔籬。
李國章

李國章，GBM，GBS，JP（Arthur Li，1945年6月27號—）係香港行政會議非官守成員，亦係前香港政府教育統籌局（後而家叫做教育局）局長、香港大學校務處委員會主席、東亞銀行董事局副主席、全國政協委員，做過教育統籌局局長同香港中文大學校長。佢係前香港終審法院首席法官李國能胞弟，東亞銀行董事局主席李國寶個細佬。

從政
2016年1月，俾嗰陣嘅行政長官梁振英以香港大學校監身份任命李國章做香港大學校務委員會主席，由2016年1月1號起，任期3年。
2019年1月，冧莊繼續做香港大學校務委員會主席，任期3年。
2017年7月，俾嗰陣嘅行政長官林鄭月娥委任做行政會議非官守議員。
喺2021年9月，佢成為香港特别行政區選舉委員會教育界當然委員。
2022年7月，繼續獲委任行政會議非官守議員。
拉哥美拉島

（西班牙文：La Gomera，西班牙文讀音：[la ɣoˈmeɾa]）係西班牙加那利群島西邊一島，喺大西洋公海近住非洲海岸嗰邊。面積方面，喺加那利群島嗰8個島入面排倒數第三，淨得370平方公里（140平方英里）到。佢嘅首府係聖些巴斯迪安德拉哥美拉。
拉圭拉省

拉圭拉省（粵拼：laai1 gwai1 laai1 saang2，意大利文：Provincia dell'Aquila）係意大利阿布魯佐嘅一個省。面積5,047平方公里，約莫卅萬人喺度住。首府拉圭拉。
下分104市鎮。
拉喬納里馬曼皮亞尼納

拉喬納里馬曼皮亞尼納（1958年11月6號—）曾經係馬達加斯加總統，由2014年做到2018年。
拉多加湖

拉多加湖（俄文：Ладожское озеро，芬蘭文：Laatokka）係歐洲最大湖，喺北歐俄羅斯入面，有17,700平方公里大。位置上近聖彼得堡。
喺1939年至1940年冬季戰爭之前，有部分湖岸係芬蘭領土。
拉圭拉

拉圭拉（意大利文：L'Aquila，意大利文：[ˈlaːkwila] ( 聽)）係意大利阿布魯佐首府，人口7萬。
維基同享有多媒體嘅嘢：L'Aquila
拉塔曼吉茜卡

拉塔曼吉茜卡（英文：Lata Mangeshkar，1929年9月28號—2022年2月6號）係印度女歌手兼演員，1940年代開始活躍，主要用馬拉提文同印地文演出。
德西烏斯

德西烏斯（Decius，201年—251年6月）係羅馬帝國皇帝，249年到251年在位。
德蘇互不侵犯條約

《德蘇互不侵犯條約》（Treaty of Non-Aggression between Germany and the Union of Soviet Socialist Republics），又叫《莫洛托夫—里賓特洛甫條約》（Molotov–Ribbentrop Pact）係1939年8月23號第二次世界大戰爆發前，納粹德國外交部長里賓特洛甫同蘇聯外交部長莫洛托夫喺莫斯科簽嘅互不侵犯條約。條約簽完無耐，波蘭戰役爆發，德蘇兩國瓜分波蘭。1941年6月22號，納粹德國毀約，發動巴巴羅薩作戰入侵蘇聯，蘇德戰爭爆發。
德蘭修女

德蘭修女（英文：Mother Teresa，俗名 Anjezë Gonxhe Bojaxhiu，1910年8月26號—1997年9月5號），又叫做加爾各答嘅聖德蘭（Saint Teresa of Calcutta），係阿爾巴尼亞天主敎修女。佢響印度加爾各答嘅工作，令佢成為世界名人。
2003年10月，佢俾教宗約望保祿二世宣福，2016年9月俾教宗方濟各封聖。
德輔

德輔（Sir George William Des Vœux, GCMG，1834年9月22號—1909年12月15號），係英國人，曾任斐濟、紐芬蘭同埋香港總督。《香港雜記》稱之爲傅福及傅制軍。

用佢個名嘅地方
德輔道中：喺香港島中環。
德輔道西：喺香港島西環。
德薩斯州

德薩斯州／德克薩斯州（英文：Texas），簡稱德州，舊時華埠報章稱之為德沙士省，係美國南部最大嘅一個州，亦係全美國第二大州，僅次於阿拉斯加州。德州嘅首府係柯士甸。
傳統上德州係以牛仔文化而出名，專門養牛，每年平均輸出超過1600萬隻牛。另外棉花、石油、天然氣亦係德州嘅物產。

洲名來源
州名源自美洲原居民嘅語言，意思係「朋友」同「盟友」。十七世紀嗰時，嚟到呢度嘅西班牙探險家喺同用卡多語嘅哈西尼族人溝通嘅時候，將對方叫自己做「朋友」（táyshaʼ (/tʼajʃaʔ/)）嘅詞語誤以為係當地地名，雖然之後理解咗原意而嘗試更改，但呢一個地名仍然沿用落嚟。雖然地名意思曾經被誤解，但同今日德州嘅座右銘——「友誼」不謀而合。
德謨克利特

德謨克利特（Democritus，前460年—前370年），係古希臘唯物主義哲學家，提出咗原子論，並且喺認識論方面都有重大貢獻。佢嘅思想涉及自然哲學、形而上學同倫理學多個領域。

生平
德謨克利特喺希臘愛琴海北部海岸嘅阿比德斯出生。佢早年曾經重商，不過後來決定放棄名利同學位，追求真理同智慧。為咗追求知識，佢到處遊歷，去過希臘、埃及、紅海、巴比倫平原、埃塞俄比亞同印度。
佢學過好多嘢，包括哲學、物理學、倫理學、數學、教育學噉，而且重係一個出色嘅音樂家、畫家、雕塑家同詩人。
德謨克利特返到家鄉之後，因為被控「揮霍財產罪」而受審。嚮法庭度，佢用自己嘅學識自辯，最後被判無罪。
德謨克利特可以話係一個通才，寫過六十幾部著作，有音樂、邏輯學、數學、動植物學，修辭學同藝術噉，被後人叫佢做「百科全書」式嘅學者，不過佢啲書好多都散失咗，剩底嘅唔多。

貢獻
德謨克利特嘅學問同貢獻係多方面嘅。
原子論：德謨克利特嘅師父留基伯最先提出原子論嘅概念，德謨克利特做咗系統性整理，所以好多人視佢做原子論嘅創始者。他認為世界上一切都是由原子組成，原子係不可分割，而且具有唔同特性。嚮冇測微鏡同原子對撞機嘅年代，德謨克利特係用哲學推論出原子論嘅。
物質永恆：德謨克利特基於原子論建立咗物質永恆嘅學說，反駁神創世界嘅觀點，所以佢又被後世視為唯物主義嘅鼻祖。
天體演化論：德謨克利特寫咗《宇宙大系統》（英文：The Great World-ordering）、《宇宙論》（英文：Cosmography）、《論行星》（英文：On the Planters），推導出天體演化論。
認識論：德謨克利特通過原子論嘅思想，進一步建立認識論。佢認為每一件事物嘅發生都有一個自然嘅原因，而爾個原因存在嚮事物本身，所以佢又被後世視為唯物主義嘅鼻祖。
自然哲學：德謨克利特喺自然哲學方面都有重要貢獻，佢對自然界嘅現象進行觀察同研究，並提出了許多關於自然現象嘅理論。
倫理學：德謨克利特嘅倫理學觀點強調追求快樂同達到內心平靜。佢認為人應該遠離貪婪同欲望，追求智慧同精神嘅富足。
德豐街

德豐街（英文：Tak Fung Street），係香港九龍紅磡嘅一條馬路，由環海街同德安街路口開始，去到紅磡道同必嘉街路口。
德薩斯併吞

德薩斯併吞（Texas annexation）係美國喺1845年併吞德薩斯共和國（英文：Republic of Texas），將佢變成美國第廿八個州——德薩斯州嘅事件。德薩斯共和國原先喺1836年由墨西哥獨立，由於獨立後一直同墨西哥存在邊界爭議，加上當地居民對美國比較有好感，結果促成德薩斯共和國同意畀美國併吞。
德蘭中學

德蘭中學（英文：St. Teresa Secondary School）係天主教香港教區旗下嘅一間女校，屬津貼文法中學，校址喺香港九龍何文田常盛街19至21號，1978年創校。
昆蟲學

昆蟲學（英文：entomology）係動物學嘅其中一個分支，專門研究各種昆蟲。研究昆蟲嘅人叫做昆蟲學家。
昆蟲

昆蟲（粵拼：kwan1 cung4），響生物學上叫昆蟲綱（學名：Insecta），係世界上最多物種嘅一個動物綱，有成92萬5千種，多過嗮所有其他綱嘅動物加埋。
昆蟲響陸上同埋空中都有蹤跡，之不過海上就只有好少物種。昆蟲分類上係屬於無脊椎動物，佢成個身體都係靠外殼支撐。因為佢身體結構關係，通常都唔會好大隻，最長嘅昆蟲成年都只有555mm，而細嘅就只有0.139mm。昆蟲身體分為頭、胸、腹三節。
昆蟲響生態上有好重要角色。
昆蟲生態學

昆蟲生態學（英文：insect ecology）係指針對昆蟲嘅生態學研究。

分解者
屎甲蟲
分解者（decomposer）係指負責食走環境入面啲「廢料」嘅生物，當中「廢料」包括
死咗嘅植物、
死屍（睇埋食腐嘅概念）、或者
屎
例子可以睇吓專食屎嘅屎甲蟲。

食草
有好多昆蟲都係食草動物，例子可以睇吓蚜蟲（Aphidoidea）出嗮名會食農作物、廣泛噉畀農夫視為害蟲。

食肉
一隻毛蜻蜓（Brachytron pratense）搵到嘢食－佢擔住隻花蜂。
普遍嚟講，昆蟲喺食物鏈入面嘅位置都唔高，但有部份嘅昆蟲係食肉動物，通常係捕食細隻過佢哋嘅無脊椎動物，最出名嘅有蜻蜓、螳螂同瓢蟲呀噉。
例：蜻蜓
蜻蜓（Anisoptera）係昆蟲界出名嘅大型食肉動物，無論喺若蟲定成蟲階段佢哋都係捕食者。蜻蜓若蟲會住喺淡水（例如池塘）入面，捕食細隻過佢哋嘅無脊椎動物，而大隻啲嘅蜻蜓物種嘅若蟲仲有可能會捉蝌蚪或者細隻啲嘅魚；蜻蜓成蟲有敏銳嘅視覺而且擅長飛行，會喺空中捕食細隻過佢哋嘅昆蟲，好似係蝴蝶、蜜蜂同蟬呀噉。
喺棲息地上，蜻蜓普遍偏好濕地等潮濕嘅環境：蜻蜓若蟲通常係住喺淡水水體裏面嘅，所以啲蜻蜓乸鍾意去呢啲地方生蛋，而既然啲乸會去呢啲地方生蛋，啲公就自然興响水體左近搵地盤霸；而且呢啲地方成日惹到各種細昆蟲聚集－即係話比較多獵物畀蜻蜓捉

傳粉
可以睇吓蝴蝶同蜜蜂。

寄生
可以睇吓寄生蜂。
昆蟲搜集

2015 年有個人展示佢搜集返嚟嘅昆蟲標本，包括咗好幾種蝴蝶同甲蟲。
昆蟲搜集（粵拼：kwan1 cung4 sau2 zaap6；insect collecting）顧名思義係指搜集同收藏昆蟲。
啲人想收藏昆蟲，通常係收藏蝴蝶同甲蟲等色水鮮艷形態多變嘅昆蟲嘅標本。
李太善

李太善，係大韓民國嘅一個男藝人同埋演員。
李好

李好（粵拼：lei5 hou2，1980年10月12號—），喺湖南省永州市出世，喺湖南大眾傳媒職業技術學院畢業，係湖南電視台同江蘇電視台主持人，被叫做「全能李好」。

個人生活
李好嘅老婆郭曉敏早年喺重慶大學美視電影學院讀書，之前係湖南電視台瀟湘電影頻道嘅主持人、記者，後來去美國留學，畢業後喺聯合國國際難民組織義務工作，曾喺美國舉行聯合國東西財經論壇，紐約華人春晚等節目。
李好同老婆郭曉敏嘅愛情到婚姻經過漫長嘅8年，2011年，2人喺美國拉斯維加斯搞咗婚禮。
佢話：「我們的感情經歷過時間和地域的考驗當年，我在重慶她在長沙；後來，我在南京她在美國。但我們都堅持下來了。即便工作上有摩擦也不會影響我們的感情。」
李妍智

李妍智，係大韓民國嘅一個女藝人同埋歌手。
李太恩

李太恩，係大韓民國嘅一個女藝人同埋歌手。
李太成

李太成，係大韓民國嘅一個男藝人同埋演員。
李奎炯

李奎炯，係大韓民國嘅一個男藝人同埋演員。
李妍

李妍（英文：Leanne Li，1994年4月26號—），原名李嘉琪，係香港女歌手，2021年正式出道，屬尚品娛樂旗下。佢出道前亦參加過中國大陸歌唱節目《中國好聲音》第四季。
李奇威

李奇威（Matthew Ridgway，1895年3月3號—1993年7月26號）係美國陸軍上將，出名事跡係喺韓戰入面救返敗退緊嘅聯合國軍，阻止中國人民志願軍攻勢，令北韓唔能夠打敗南韓。蘋果日報專欄評論員陶傑話，就係因為噉，中國大陸官方將佢個名譯做李奇微踩低佢。
李奧汀普萊絲

李奧汀普萊絲（英文： Leontyne Price，1927年2月10號—），係美國黑人女高音歌劇歌手。
朱偉倫

朱偉倫（粵拼：zyu1 wai5 leon4；1982年8月30號—）係退役嘅中國羽毛球手，廣東廣州人，2000年加入廣東省代表團，2002年加入中國國家羽毛球隊，期間雖然喺各個世界大賽入過四強，但最好凈攞過亞軍；中國內地運動會攞過一次冠軍。2009年底宣佈退役後轉型做羽毛球教練，主要執教廣東隊同埋中國國家二隊。
朱偉鈞

朱偉鈞（Chu Wai Kwan，1999年2月9號—），係香港足球員，司職中場，效力緊香港超級聯賽球會夢想FC。
朱健

朱健（1969年3月30號—2011年11月22號）係澳門法官。

生平
朱健喺1969年3月30號喺中國大陸出世，1974年去咗澳門定居；1986年喺濠江中學畢業，第二年去咗葡萄牙升學，喺里斯本大學文學院讀「葡萄牙語言及文化」課程，兩年後考入葡萄牙天主教大學法學院法律系，1994年畢業；之後返澳門，喺澳門大學讀法學碩士。
朱健喺1996年10月2號開始做澳門第一審法院法官，成為澳門史上第一位中國籍法官；1999年12月20號澳門特別行政區成立，朱健被委任為澳門終審法院法官。喺呢段期間，處理過2000年澳門大賽車衝出賽道意外賠償上訴案、尹國駒上訴案同埋歐文龍貪污案等等。
2011年8月26號，朱健放假同屋企人去台山自駕遊，期間因為爆軚而失控撞埋路邊，朱健傷及腦幹而昏迷，9月初轉到廣州繼續醫。11月11號，終審法院健康檢查委員會認為朱健「長期絕對無擔任公共職務能力」，法官委員會宣告朱健一定要強制離職退休。11月22號凌晨2點45分，朱健救治無效不治，終年42歲，遺體喺27號送返澳門治喪。
朱允炆

朱允炆（1377年12月5號—？）即係明惠帝，或者叫明惠宗，係大明第二位皇帝，開國皇帝明太祖朱元璋個大孫，年號係「建文」。

生平
朱允炆係明太祖太子朱標個仔，朱標喺1392年過身之後，朱元璋立朱允炆做皇太孫。1398年朱元璋過身，朱允炆繼位做皇帝。
朱允炆登基後，一方面修訂或廢除朱元璋時期嘅嚴刑峻法，另一方面試圖削弱各地藩王嘅勢力。但係當佢想對佢阿叔燕王朱棣削藩時，由於謀士缺乏經驗，畀朱棣先發制人，喺建文元年（1399年）七月響北平起兵作反，發動靖難之變。朱允炆派出大軍討伐，但係又同軍隊講「毋使朕負殺叔父之名」，搞到中央軍同燕軍作戰嗰陣有所掣肘，加上用人不當（呢方面亦都同明太祖大殺功臣有啲關係，搞到朱允炆唔夠人才用），以致中央軍輸多贏少。建文四年（1402年），燕軍渡過長江，攻入南京，朱允炆喺宮中縱火，之後失蹤。之後朱棣登基做皇帝，就係明成祖。

諡號
南明嗰陣，弘光帝追諡朱允炆做「嗣天章道誠懿淵功觀文揚武克仁篤孝讓皇帝」，廟號「惠宗」。清高宗乾隆元年，高宗追諡佢做「恭閔惠皇帝」。
朱元璋

明太祖高皇帝（1328年10月21號—1398年6月24號），朱氏，諱元璋，濠州鍾離（安徽省鳳陽縣）人，原名朱重八，曾易名興宗，另字國瑞，係大明開國皇帝。

生涯
1328年10月21號，朱重八嘅濠州鍾離縣東鄉出世，阿爸朱五四，阿媽陳氏。

後人
嫡長子：懿文太子朱標，早死。
嫡次子：秦愍王朱樉。
嫡四子：明成祖朱棣。
孫：虞懷王朱雄英，朱標嘅嫡長子，母太子妃常氏。
孫：恭閔惠皇帝朱允炆，朱標嘅第二仔，母妃呂氏。

後裔
前任中國國務院總理朱鎔基係佢嘅後裔。
朱俊傑

朱俊傑（英文：Dominic Chu，1987年1月3號—）係香港男音樂監製、作曲家、編曲家兼演唱會鍵琴手。
朱健鈞

朱健鈞（1974年4月25號—）係香港男演員、模特兒，鄉下喺上海直轄市；做過無綫電視同亞洲電視旗下藝人。
朱佩瑩

朱佩瑩（英文：Mini Chu，3月5號—），係香港女子職業桌球手，2000年代開始打桌球，2017年開始打職業賽。
朱佩瑩結咗婚，老公都係職業桌球手，有一個女同一個仔。
朱偉林

朱偉林，香港親中派政治人兼教育界人士，任職鳳溪第一小學校長。2023年香港區議會選舉後被政府委任做區議員。

早年經歷
朱偉林自1991年喺柏立基教育學院畢業之後，返母校鳳溪第一中學任教，喺1993年轉去鳳溪小學上午校教書，直到2015年9月接任校長一職。

政治立場
佢係香港親中派嘅成員，支持北京未經諮詢或香港人同意，強行訂立嘅《港版國安法》，又形容《港版國安法》係香港嘅救星。2022年又曾經公開和應習近平講話。
佢亦主張香港與深圳嘅教育交流同合作發展，話要『從娃娃抓起』。喺2023年2月出席鹽田兩會嘅時候，佢提出咗《深港共建教育、科技及社會主義人才強國的提案》。
村井慎二

村井慎二（1979年12月1號—）係日本足球員，司職中場，曾經喺2005～2006年間爲日本足球代表隊出場5次。
村井理沙子

村井理沙子 ，係日本嘅一個女藝人同埋配音員。
村井每早

村井每早，係日本嘅一個女藝人同埋配音員。
村井雄治

村井雄治，係日本嘅一個男配音員。

配音作品一覽
呢個表唔完整，歡迎加料。
村尾龍矢

村尾龍矢（1988年3月26號—）係日本足球員，司職守門員，效力過FC岐阜，及藤枝MYFC。
村主博正

村主博正（1976年7月29號—）係日本足球員，司職中場，效力過本田技研，札幌岡薩多，川崎綠茵，大宮松鼠，鳥棲砂岩，及福岡黃蜂。
村井美樹

村井美樹 ，係日本嘅一個女藝人同埋配音員。
村卜師默演曲

村卜師默演曲，法國戲曲一段，村卜師戲中一曲，1752年當住法王路易十五初演，齣戲嘮囌作，曲詞都佢一手包辦，雖則終身都有人話佢抄襲出來。戲中有段曲，後人重新編曲，化成種種民歌童謠，基督教聖詩，詠物曲，情歌，唱遊歌，甚至軍曲。
曲出自戲中第八幕，中前段有默演，只跳舞演戲，無唱歌，曲式加霍舞曲。支曲來源又有說來自威尼斯船歌，盧梭聽過借來用。後來支曲種種演化，選段改編，譜上歌詞。雖則變得有似又唔似，或因為佢名氣大，後人都歸盧梭作曲。
齣戲傳到英國，1776年，有英文版多計人。之後啲人自行塞其他歌詞入曲。1788年，查理占士出咗美烈莎。而1812年，鋼琴家卡拉默以支曲寫咗變演奏曲，叫盧梭夢，並且有威廉波改舊歌，填詞落盧梭夢。依個版本編曲，同現今好似。後尾好多人跟盧梭夢自行再編曲，寫唔少變奏曲。約莫1850-1860年之間，舒伯特亦由此改作，同稱盧梭夢。保頓史密夫，熟知教會音樂，亦擔任管風琴樂師，都改過卡拉默版本，亦叫盧梭夢。
有好多基督教聖詩以支曲寄調，英國美國，起碼有九十首。留意一詩寄數曲，一曲寄數詩，都好常見，要指明何詩何曲。一八二五年，經已有出版叫綠市。及後亦盧梭個名，同埋重有綠田、盧梭讚歌等。聖詩至多為來、爾等罪人、貧者乏者，其次主、解散我等以爾祝福、填我等心喜樂平和、再其次來、爾泉源一齊祝福咁。另有1844年聖詩有甘之苦難。
19世紀中美國，又化成民歌童謠，名老灰鵝，更多叫《去講畀亞姨知》，亞姨有唔同名，以露姨至流行。歌好短，講題目三次，就話老灰鵝死咗。亦有版本加長佢多幾節。歌詞所寫有啲恐佈。有說老灰鵝個古仔，出自加勒比海非洲裔人，講狐對一班鵝。
電子遊戲惡靈古堡第七版，改編拎來做主題曲。嘉富康用意唔使流行曲，世界都好多人都知曲調，由開心改編到好恐怖。編者就用依首美國日本都好多人識嘅歌，編曲改歌詞，改成人人死。
另外，歐洲各地都有種種版本，如捷克、挪威、法國咁。
支歌日本都好流行，甚至有日本人以為自家傳統歌。支曲傳入有兩途，一經卡拉默盧梭夢。另一經由基督教傳教士，聖詩綠市曲調。日文版有種種歌詞，有基督教聖詩，又有一般歌曲，又有軍歌。至初明治年間，1881年，寫咗支見渡，意思環顧，取自古今和歌集，風流詠物。1895年，軍國興起，又出咗支戰鬬歌，又出咗支進撃追撃行進曲。戰後至流行，1947年化身童謠唱遊收放，幼稚園會教，然而詞人不明。唱遊收手成拳，放手成掌，又有拍手，手上手下手頭手膝咁郁法。
韓國中國受日本影響。韓國有植松，受見渡影響。中國有尚武之精神，受戰鬬歌影響。

各地
齣戲法文Le Devin du village，當中默演曲Pantomime。英文戲叫The Cunning Man。
英文歌Melissa，女人名，希臘文意思蜜蜂，而赫梯文意思蜜糖。
變奏曲同歌，英文Rousseau's Dream，法文Le Songe de Rousseau。
聖詩調，英文有名Greenville，亦有Rousseau，又有Greenfield，同埋Rousseau's Hymn。
英文聖詩配調好多，至多三隻，第一Come, Ye Sinners, Poor and Needy，第二Lord, dismiss us with Thy blessing, Fill our hearts with joy and peace，第三Come, Thou Fount of Every Blessing。另外有Sweet Affliction。
民歌，英文Old Grey Goose，又有亞姨名，如有Go Tell Aunt Rhody，有Go Tell Aunt Rhodie，有Go Tell Aunt Nancy，有Go Tell Aunt Tabbie，有Go Tell Aunt Sally，有Go Tell Aunt Suesy等等。
日文戰前有見渡せば，有戦闘歌，有進撃追撃行進曲。戰後只流行唱遊歌，むすんでひらいて。
韓文有植松，中文有尚武之精神、禮拜散時歌。
新左營車站

新左營車站，係臺灣鐵路管理局縱貫線嘅一個車站，位於臺灣高雄市左營區半屏山東南側，同台灣高鐵左營站、高雄捷運左營/高鐵站緊鄰（共站唔共構:6），並且同前者共用一棟汽車停車大樓。經由該大樓4樓嘅匝道，可通往國道10號、國道一號。
新巴比倫王國

新巴比倫王國係美索不達米亞一個古國，前626年由那波帕拉薩爾開國，前539年畀波斯第一帝國消滅。
新市一路站

新市一路站係新北捷運淡海輕軌嘅一個車站。
新市站

新市站喺臺南市新市區，係臺灣鐵路管理局縱貫線南段嘅鐵路車站，部份大臺南公車路線有行經呢度，喺站前設有公車轉運站。
新市交流道

新市交流道係台灣國道八號嘅交流道，喺台南市新市區，指標為9k，係台南科學工業園區同新市區嘅主要聯外交流道，亦係全線最中間嘅交流道。
國道八號未闢建前，國道一號嘅永康交流道亦稱為新市交流道。但喺國道八號通車後為避免混淆，改咗名。
朝鮮勞動黨

北韓由1945年建國到而家都係朝鮮勞動黨統治，由金氏政權世襲。而家阿頭金正恩，係第二任阿頭金正日嘅三仔同埋第一任阿頭金日成個孫。
朝鮮半島君主一覽

以下嘅一覽表列出朝鮮半島史上所有君主。

扶餘
内文：扶餘君主一覽
註：扶餘地處東北，但唔喺朝鮮，中國學者多以之為方國，漢朝時，扶餘喺正式嘅行政編制之下。（據後漢書記載，扶餘國政區隸屬玄菟郡，獻帝時，佢個王求改屬遼東郡（後漢書/卷85）。）然而朝鮮學者亦以之為先民史。
朝鮮水軍

朝鮮水軍（韓文：조선수군) 係大朝鮮國嘅水師。喺壬辰倭亂時，曾經同大明聯合阻止日本豐臣秀吉嘅攻打。
朝鮮半島

朝鮮半島（粵拼：ziu1 sin1 bun3 dou2；韓文：한반도／韓半島 Han Bando，朝鮮文：조선반도／朝鮮半島 Joseon Bando）位於東亞東北部，北部同中國東北遼寧省、吉林省、俄羅斯遠東地區相接，東面係日本海，西面係黃海，南面同日本隔海為鄰。喺半島上有兩個國家：大韓民國（南韓）同埋朝鮮民主主義人民共和國（北朝鮮）。
朝鮮日報

朝鮮日報（조선일보；The Chosun Il-bo）係大韓民國大形報紙，韓國四大報紙'朝中東文'之一。1920年3月5號由韓國人趙鎮泰創辦。1933年3月爲買入方應模，現朝鮮日報社主方相勳係方應模嘅曾孫。本社係位於韓國首爾市中區太平路1街61。年發行紙數238萬份。編輯強硬右翼傾向，反共主義的。
柯士甸馬敦

馬當喺加拿大亞伯達省愛民頓市出世，曆橋市大，依家住喺愛民頓。佢阿爸係退休大學教授。馬敦嘅阿爺都叫做柯士甸·馬敦，喺劍橋大學畢業之後做咗比較古典文化和歷史科嘅教授。馬敦嘅阿爺同阿嫲，瑪麗，買低咗蘇格蘭嘅阿多斯城堡。呢棟城堡嘅物業權喺1983年之前都喺馬敦家族嘅。

教育
馬當博士喺1985年喺曆橋大學嘅地理系畢業，之後又喺1988年美國南達科他州立大學取得地理學碩士學位。佢喺1990年向德薩斯州農工大學取得教育碩士學位。喺2000年，佢通過遠距教學向格林尼治大學（諾福島）取得博士學位。佢重喺2011年獲得亞伯達大學榮譽法學學位（法學博士）。

事業
1986年，喺南達科塔州立大學做嘢嗰時，馬敦博士被應邀做1986-87美國航空航天局同美國國家科學基金會嘅南極隕石考察成員。離南極站170英里，佢嘅研究小組發現咗幾百粒隕石。喺佢逗留期間，佢個肺受到嚴重損害，重造成永久性嘅咳。之後，佢攞到美國國會南極服役獎章。
馬敦編輯、撰寫同出版咗50本書。佢出版過有關加拿大政治、歷史、心理健康、科學、地理、小說、兒童小說同好多學術文章摘要嘅書。喺1992年，馬當被診斷患有精神分裂症。由嗰陣時開始，佢有好多著作探討精神疾病嘅話題，重特別關注嗰啲需要提供援助嘅殘疾人。
柯島豿

柯島豿（學名：Nasua nelsoni）係浣熊科南美浣熊屬嘅其中一個種。
柯宇綸

柯宇綸（英文：Lawrence Ko，1977年4月28號—），係一位臺灣男演員，喺台灣台北市出世。佢嘅父親係台灣嘅導演同演員柯一正。
柯家樂

柯家樂（英文：Carol Or Kar-lok），香港政府首長級公務員，職級係首長級丙級政務官，做過沙田民政事務專員。柯家樂早年從事建築工作並且有註冊建築師資格，之後喺2002年加入香港政府做政務主任，除咗喺政府總部多個決策局任職之外，亦曾經被外派到香港駐日內瓦經濟貿易辦事處。佢曾經兩度喺民政事務總署任職，包括喺2021年獲委任做沙田民政事務專員，至2023年離任。柯家樂任內被沙田民政事務處職員聯署投訴，指責佢強迫員工違反招標程序、濫用公務車作私人用途、公開譴責同事造成分歧、以粗口笑罵其他人同要求斷絕建制派聯絡渠道等。沙田區議會主席麥潤培喺2023年多次公開批評佢官威大而且難合作，係歷來最差嘅專員。
柯家洋

柯家洋，香港親中派政治人，香港再出發大聯盟發起人之一。
柯巴利

柯巴利（粵拼：o1 baa1 lei3；英文：Albany）係美國紐約州首府，喺哈德遜河西岸，大約住咗10萬人。
柯建銘

柯建銘係台灣嘅政治人物，屬於民主進步黨。佢擔任過第2至第10屆立法委員，同埋第5至第10屆民主進步黨立法院黨團總召集人。佢係民進黨嘅創黨黨員之一，之前亦係民進黨福利國連線嘅成員。佢亦曾經擔任過民進黨第11屆同第13屆嘅代理黨主席。而家佢係立法院當中最資深嘅立法委員。
柯德莉塔圖

柯德莉塔圖（Audrey Tautou，1976年8月9號—）係法國女演員，最出名演出係2001年電影《天使愛美麗》女主角。
柯式印刷

柯式印刷（offset printing）係一種平板印刷技術，指唔直接印落最終嘅印刷品度，而係首先將油墨印咗落另一種材料度，然後再用嗰件印刷材料將啲油墨轉移（offset）落最終嘅印刷品度。
工業上嘅柯式印刷係先將油墨印上橡皮，再將橡皮印上印刷品度:146。比起用字粒印，呢種印法會印得比較清楚:147；亦可印落紙之外嘅其他印刷材料。
柯布連道

柯布連道（英文：O'Brien Road）係香港灣仔一條馬路，由告士打道開始，去到莊士敦道。街名係嚟自前香港布政司柯布連。
松樹

松樹（粵拼：cung4 syu6；學名：Pinaceae）係松科嘅植物統稱，喺漢語界入面成日都話佢係杉樹，係因為佢同杉樹有一樣嘅特點係好似啲針噉。

品種
全世界入面有230幾種松樹，大多數喺北半球入面，而中國內地就有115種咁多。佢有以下呢啲品種：
馬尾松
金錢松
白皮松
雲南松
海南松
杜松
羅漢松
油松
美人松
歐洲赤松
松橋力藏

松橋力藏（1968年8月22號—）係日本足球員，司職中場，效力過橫濱水手，京都不死鳥，及Jatco TT。
松橋章太

松橋章太（1982年8月3號—）係日本足球員，司職前鋒，效力過大分三神，神戶勝利船，熊本羅亞素，及長崎成功丸。
松桃

松桃係中國貴州銅仁下轄嘅一個苗族自治縣，有2861平方公里咁大。
松橋優

松橋優（1985年3月22號—）係日本足球員，司職後衞，效力甲府風林。
松樹之歌

《松樹之歌》（加利西亞文：Os Pinos）係西班牙加利西亞大區嘅正式區歌，由愛德華度·龐達（Eduardo Pondal）作詞（選自佢首詩《松樹輓歌》，Queixumes dos pinos），帕斯夸·韋加（Pascual Veiga）作曲。1907年喺古巴亞灣拿首演。1977年加利西亞大區政府正式用呢首做區歌。

粵語意譯
《松樹之歌》
寧靜嘅月光，
散發出透明嘅光線。
喺翠綠色嘅海岸上面，
大家靜靜咁講緊乜嘢？
黑暗裡面嘅高大松樹
樹枝互相摩擦，
聲音和諧但係單調，
佢等講緊乜嘢？
綠色嘅樹枝同溫柔嘅星星
將你束縛著；
綠色嘅城堡同豐饒嘅大地
唔想你離開。
曾經嘅傷痛，就算點痛
都唔可以忘記。
布利奧根王嘅故土啊，
蘇醒嘅時候到嘞！
慷慨嘅好人
聽得明我等嘅說話。
佢等重會好心急咁
傾聽我等粗鄙嘅話語。
而唔明白我等嘅
祇有嗰啲自大嘅人、
野蠻嘅人、冷漠嘅人、
愚蠢嘅人同埋黑暗嘅人！
古代嘅詩人曾經預見，
如今我等嘅時代已經來到，
你等當中嘅飄零燕，
都要落葉歸根。
我等震耳欲聾嘅聲音
從每個角落一齊宣佈：
布利奧根王嘅好民族，
一定會得到救贖！
松柏目

松柏目（粵拼：cung4 paak3 muk6，學名：Pinales），係松柏門松柏綱嘅其中一個目。
松林圖屏風

《松林圖屏風》（日文：松林図 屏風，shōrin-zu byōbu）係由長谷川等伯畫嘅一幅水墨畫，被視為日本國寶。
松林炮台

松林炮台（英文：Pinewood Battery）又叫松林廢堡，係香港一個唔再用嘅炮台遺跡，喺香港島龍虎山克頓道，龍虎山郊野公園入面。喺2009年12月18號被評為香港二級歷史建築。
松柏塱

松柏塱（英文：Tsung Pak Long）係香港一條圍頭同客家雜居嘅圍村，位於香港新界上水西部泛濫平原嘅淡水濕地，具體位置爲大頭嶺、青山公路、塱原同石上河之間。松柏塱村由黃、劉、温、陳、李、鄺及簡姓七個宗族喺20世紀初期左右建立，村前建有五間呢五姓族人嘅祠堂。村內唔少古建築仲保留原來風貌，可以講係香港而今保存得至好嘅客家圍村。著名練馬師簡炳墀係松柏塱原居民，試過獲選為松柏塱村村長。由於松柏塱一開始就係雜姓村落，其內部亦分爲唔同姓氏嘅聚居群落，當中最出名嘅就係客家圍。粉嶺公路起好之後，松柏塱分開咗南北兩部分，由行人天橋連接，松柏塱村主體位於粉嶺公路北面，公路南面亦有少量村屋，高爾夫景園同愛園別墅都屬松柏塱範圍之內。

松柏塱客家圍
客家圍圍門
客家圍（英文：Hak Ka Wai），位於松柏塱村嘅南部，通稱松柏塱客家圍（英文：Tsung Pak Long Hak Ka Wai），由來自沙頭角荔枝窩嘅黃建常及黃建文兄弟喺大概1903年開始起，1920年代完工。黃氏兄弟都係十九世紀末及二十世紀初嘅華人領袖，兩個人都係第一屆鄉議局嘅成員，黃建常係捐款成立廣華醫院嘅總理之一，黃建文就做過客家組織祟正總會嘅司庫。
客家圍內總共有兩排村屋。前嗰排起好先，後來起埋後嗰排。圍村內亦包括一座書室、一間雅緻嘅祠堂鍚宗黃公祠及一座三層樓高嘅更樓，成條村四周起咗堅固嘅城牆。當時黃氏特登喺惠州請咗五十個技術工人負責起樓。
客家圍建築群至今都相當完整，文物價值甚高，客家圍內嘅民居、更樓、圍牆、圍門、書室及鍚宗黃公祠已經俾古物古蹟辦事處列為一級歷史建築。

五大祠堂
五大祠堂
松柏塱有五間祠堂並列，分別係陳氏家祠、黃氏家祠、劉氏家祠、鄺氏宣城堂及簡氏敦厚堂，都喺1930年代起，以代表松柏塱五大氏族。每逢節慶氏人就會齊集祠堂，不過鄺氏、劉氏同陳氏嘅點燈儀式就會喺集成堂而唔係自己個祠堂舉行。
五間祠堂俾古物古蹟辦事處倡議列為三級歷史建築。

陳氏家塾
陳氏家塾
陳氏家塾喺1910年代起，同時係陳氏嘅書室、祠堂同居所。博文學校建成後，取代咗家塾嘅教育功能。
家塾俾古物古蹟辦事處列為三級歷史建築。

博文學校
内文：博文學校 (上水)
博文學校
博文學校由松柏塱村民喺1920年建立，係新界第一間註冊學校，亦係最早期嘅資助學校之一，當時政府每年向學校資助港幣60元辦學。學校由校舍及高座組成，喺1948年、1954年同1962年擴建過，擴充課室接收來自第啲村落嘅學生。日佔香港期間，學校被迫關閉，去到1946年先至復課。1950年，學校首次開辦6班小學，係新界教育發展嘅里程碑。1965年，學校成立博文幼稚園，規模盛極一時。踏入1980年代，學校面對市區學校嘅競爭同收生率日漸減少嘅威脅，入學人數下降。1993年，學校轉為全日制並開始接收內地學生，之但係到2000年代卒之停辦。而今校舍主樓及1954年起嘅校舍俾古物古蹟辦事處列為三級歷史建築。
指桑罵槐

指桑罵槐係三十六計入面嘅第26個計策，歸類入並戰計，內容係要用委婉嘅警戒嚟誘導弱小勢力屈服。
指標定理

指標定理（Index theorem），又叫阿蒂亞－辛格指標定理（Atiyah–Singer index theorem），係個微分幾何定理，由英國數學家米高阿蒂亞同美國數學家艾沙道爾辛格喺1963年共同提出。內容係「喺閉流形嘅橢圓算子，解析指標等同拓撲指標」。
指猴

指猴，動物一種，馬達加斯加原生，夜行，靈長目而牙似鼠，指長尾長，眼圓。佢對上分類，指猴屬、指猴科，現存只剩得佢。再上歸入狐猴總科，拉丁學名Daubentonia madagascariensis。
夜行又靈長目，世界來講佢至大隻。之不過，數量已少到瀕危。
指數定律

指數定律（Law of Indices，Properties of Exponents）係一堆數學上嘅基本定律，主要係處理次方。基本上總共有八條，亦到有人當係得七條。

定律
假設係一個未知數，、、同都係一個整數。
指模

指模，又叫指紋，係人同其他靈長類動物嘅手指尖上面嘅花紋。每個人嘅指模都獨一無二，所以犯罪學同法醫學都會用佢做證據。
指標執著

指標執著（英文：metric fixation）係一種响 2010 年代後期開始有人提起嘅現象，吸引咗唔少管理工作者關注。
指標執著個基本諗頭如下：
有學者指，管理者往往會想用某啲指標衡量「自己組織係咪順利噉達到緊目的」呢樣嘢－
例如有間企業要行套新嘅營銷策略，就用「行咗新策略以嚟，多咗幾多新客」做指標衡量套新策略有幾成功。
學者一般覺得「有明確嘅衡量指標」呢點無可厚非，但佢哋又發現，有唔少管理者會變到好執著於「個指標要達到理想數值」，同時又忽略咗第啲重要嘢－
例如想像間企業一味淨係掛住引新客，大幅改嗮自己產品啲賣點，搞到好多舊客唔開心，而喪失舊客造成嘅損失，仲大過爭到新客帶嚟嘅新利潤，最後搞到整體利潤跌咗。
撒拉比斯

撒拉比斯係古埃及喺希臘化時代嘅死神，曾經喺亞歷山大港為佢起咗座神殿，到 391年基督教勢力拆咗座神殿。
撒拉族

撒拉族（Salar）係中華人民共和國其中一個少數民族，主要聚居喺青海嘅循化縣同化隆縣，人口大約13萬。佢哋用撒拉文，信回教。
呢篇撒拉族係關於族群嘅楔位文章，仲未完成嘅。麻煩你幫手補充佢嘅內容。
撒旦教

撒旦教（英文：Satanism）係拜撒旦嘅宗教信仰，1966年由撒旦教會創立。皆因撒旦經常畀其他宗教睇成邪惡嘅化身，所以呢個宗教爭議幾大。
撒母耳記下

《撒母耳記下》係《舊約聖經》嘅歷史書，天主教譯做《撒慕爾紀下》，原本同撒母耳記上係同一卷書，喺翻譯成希臘文嗰陣先分成上下。主要記錄以色列王國第二位國王大衛執政其間嘅歷史。

簡介
作者：拿單同迦得
日期：公元前970年
地點：耶路撒冷
呢卷書係撒母耳記上嘅續篇，記述大衛做王嘅歷史，由佢統治南方嘅猶大開始（第1-4章），到佢統治全國，包括北方嘅以色列（第5-24章）。書裏面詳細描述大衛為擴展自己嘅王國，鞏固佢嘅地位，同國內嘅敵人同四圍嘅外敵爭戰。大衛係一個信心充足、敬畏上帝嘅人，佢亦贏得人民嘅擁戴。不過為咗滿足自己嘅慾望同雄心，佢有時亦顯露殘酷嘅性格，犯嚴重嘅罪過。不過當耶和華嘅祭司拿單指出佢嘅過錯嘅時候，佢承認自己嘅罪，誠心接受上帝嘅懲罰。
大衛嘅生平同佢嘅輝煌嘅成就畀以色列人留下深刻嘅印象。因此，喺後世，每當國家遭遇災難，人民渴望良好君王來救佢哋嘅時候，佢哋都期望由大衛嘅子孫中有好似大衛噉樣嘅領袖出現。
撒瑪利亞會

撒瑪利亞會（英文：Samaritans）係一間註冊志願機構，以英國同愛爾蘭共和國為基地，為情緒受困擾同企圖自殺嘅人提供支援。「撒瑪利亞會」嘅名源自聖經好撒瑪利亞人嘅故事，但佢本身並冇宗教立場。

歷史
1950年代，英國聖公會倫敦沃爾布魯克聖司提反堂主任牧師陳華樂喺牧民嘅過程中發現，社會上缺乏支援企圖自殺者嘅服務。而當時嘅倫敦，每日平均就有三個人自殺。有見及此，陳牧師喺1953年創辦撒瑪利亞會。其後會務發展迅速，在10年間設立了 40 個支部，至今已經擁有超過 200 個，遍佈英國同愛爾蘭地區。現時撒瑪利亞會嘅支援服務，全數依賴經過訓練嘅義工負責，約18,000人。
撒瑪利亞會「Samaritans」呢個名字並非陳華樂選用，而係引用英國《每日鏡報》（Daily Mirror）一篇有關陳牧師工作嘅文章標題。部份會內人士認為，呢個名會令人誤解佢哋根據基督教教義工作，然而，撒瑪利亞會並冇任何宗教立場。但撒瑪利亞會呢個名，喺英國已經廣為人知，所以重新改名嘅機會唔大。
2004年，撒瑪利亞會表示現時佢哋義工嘅數目，係近30年嚟最少嘅，故此展開計劃招募更多年輕義工（尤其是18-24歲嘅青年）。推動計劃嘅菲利普·塞爾韋，係英國樂團電台司令嘅鼓手同撒瑪利亞會嘅義工。

工作範圍
撒瑪利亞會主要提供全年無休嘅支援電話熱線，並提供外展服務，例如節目探訪同舉辦其他戶外活動；亦會培訓在囚士人，讓佢哋喺監獄中擔當「聆聲者」嘅角色，為其他囚犯提供支援。此外，撒瑪利亞會亦會從事有關自殺同精神健康嘅研究。
撒瑪利亞會強調，佢哋提供嘅服務唔係「輔導」，佢哋亦唔會向求助人提供意見。撒瑪利亞會只會擔當聆聽者嘅角色，讓求助人傾訴自己嘅問題。撒瑪利亞會希望，喺一個冇咀齒嘅情況下，分擔求助者嘅不安情緒，長遠減少自殺人數。撒瑪利亞會相信，可靠同冇偏見嘅聆聽者，可以緩和絕望同自殺嘅念頭。撒瑪利亞會亦著意推廣情緒健康嘅概念。
1994年開始，撒瑪利亞會開始提供保密嘅電郵支援服務。由屬下嘅一間支部開始，呢個服務已經擴展到大部份支部，並由撒瑪利亞會總部辦公室統籌。每年撒瑪利亞會都收到數以萬計嘅電郵求助，而佢哋嘅目標係喺24小時內回覆每一封電郵。
2006年4月，撒瑪利亞會在英國和愛爾蘭地區，提供SMS短訊服務，提供情緒支援。該服務24小時運作，全年無休。撒瑪利亞會收到短訊，會儘可能於10分鐘內回覆，並且絕對保密。

保密
雖然撒瑪利亞會以保密原則運作，但自1994年起，撒瑪利亞會將保留求助者嘅資料，包括對話內容嘅大要、過往來電嘅記錄同佢哋有冇以其他身份來電。由於撒瑪利亞會經常接到騷擾電話，而呢啲並唔係需要支援嘅來電，會影響接聽真正求助者嘅機會。
撒母耳記上

《撒母耳記上》係《舊約聖經》嘅歷史書，天主教譯做《撒慕爾紀上》，原本同撒母耳記下係同一卷書，喺翻譯成希臘文嗰陣先分成上下。作者有聖經所記載嘅先知撒母耳、迦得、拿單。

簡介
作者：撒母耳（1-24章），拿單同迦得（25-31章）
日期：公元前1000年
地點：拉瑪
撒母耳記上記述以色列由士師時代轉變到君主政體時代嘅歷史。以色列國政體嘅大轉變以三人為中心，撒母耳─最後嘅士師，掃羅─以色列第一個國王，大衛─佢做王以前嘅早期活動同埋撒母耳同掃羅嘅事蹟敘述。
呢卷書主題同舊約其他歷史書相同，強調對上帝忠誠一定成功，違背上帝嘅命令一定會遭殃。呢點喺上帝畀以利嘅信息清楚指出。
呢卷書敘述以色列人民對建立王國一事嘅複雜情緒。耶和華係以色列實際君王，不過為咗滿足人民嘅願望，耶和華為佢哋選立一位君王。重要嘅一點就係國王同人民都受上帝嘅統治同審判。喺上帝嘅律法之下，所有人民，唔分貧窮，都受同等嘅待遇。
林樂路

林樂路（粵拼：lam4 lok6 lou6）係中國廣東廣州嘅東西走向馬路，喺天河區林和街道，西邊從林和西路開始，一直去到東邊嘅天壽路。

敘述
全長880m，闊14～44米，2～6車道。其中林和西到林和中之間係雙向6車道，林和中到林和東係凈畀東向西行嘅2車道，林和東到天壽路段係雙向4車道。
林樂偉

林樂偉（粵拼：lam4 lok6 wai5；英文：Ludwig），係馬來西亞音樂製作人、男歌手。佢去過伯克利音樂學院道主修編曲同製作。

經歷
2014年，佢出咗《臺北備忘錄》專輯。2017年，佢出咗第二隻碟《柒》。
林欣彤

林欣彤（英文：Mag Lam；1990年7月21號—），係一個香港女歌手。鄉下喺廣東中山，佢讀過港九街坊婦女會孫方中小學、南亞路德會沐恩中學同埋香港專業教育學院（青衣分校）航空與客運服務高級文憑課程，早年志願係做空中小姐。
林欣彤參加過多項音樂比賽同喺大型活動裏面表演，喺2008年十八區超新星歌唱大賽攞冠軍（巨聲幫嘅何紫慧同埋陳康健都有參賽）同埋第16屆香港專業教育學院（青衣）學生會歌唱比賽攞冠軍。後來佢喺香港無綫電視節目《超級巨聲2》攞冠軍，之後經無綫電視簽約英皇娛樂集團出唱片。

生涯
2011年，林欣彤推出第一隻單曲《洗澡》，俾外界批評為歌詞無意思。雖然係咁，《洗澡》依然登上香港電台同勁歌金榜第一位，力證林欣彤受傳媒歡迎。8月，佢隻個人大碟《Vocalist》開售，好快就登上香港唱片商會銷量榜冠軍位置，停留咗連續四個禮拜。
2012年，林欣彤勇奪各大電台新人獎，俾外界認定為現時最有前途女歌手，有潛質成為天后。2月，林欣彤透露話錄緊歌，第二隻唱片就快出。

演出
呢個表唔完整，歡迎加料。
林榮新光車站

林榮新光車站（原名林榮車站）喺花蓮縣壽豐鄉同鳳林鎮交界（行政區域屬鳳林鎮）嘅臺灣鐵路管理局臺東線鐵路車站。1982年舊站隨路線截彎取直廢止，後由於東部鐵路電氣化，興建新溪口隧道並預留設站空間，新站已喺2018年7月10號啟用，係現代少數台鐵廢站後再重啟嘅案例，亦係民間捐贈土地、出資興建復站嘅首例，故此新站命名時冠上出資企業（新光集團）個名。停靠車型係區間車，莒光號觀光列車，並增設普悠瑪列車，係全東幹線有辦理客運業務嘅車站中，停靠班次最少嘅站。

車站周邊
新光兆豐休閒農場
台九線新豐平大橋
花44線
花45線
溪口隧道
壽豐溪
平林圳
林榮社區
林榮國小
林榮公園
中華郵政林榮郵局
臺灣中油鳳榮站
花蓮縣肉品市場股份有限公司
啟站當日林榮新光站正式納入可前往車站。呢張係莒光號觀光列車坐票。唔賣站立票。
林樹森

林樹森（粵拼：lam4 syu6 sam1；1946年12月30號—）係廣東汕頭人、廣東工學院（而家廣東工業大學）土木建築工程系本科，工程師。1981年12月加入中國共產黨，做過貴州省長（2006年7月－2010年8月）、廣州市長（1996年8月－2003年2月，包括做代市長）等職。
格氏異躄魚

格氏異躄魚（學名：Allenichthys glauerti）係躄魚科異躄魚屬嘅其中一個種。
格氏麟屬

格氏麟屬（學名：Georgiomeryx）係偶蹄目長頸鹿科嘅其中一個屬。
格氏穗躄魚

格氏穗躄魚（學名：Rhycherus gloveri）係躄魚科穗躄魚屬嘅其中一個種。
格洛克17手槍

格洛克17（Glock 17）係由奧地利人格斯通·格洛克設計嘅一種半自動手槍，係格洛克公司嘅第一款手槍，獲多國採用。

概述
格洛克17用嘅彈係9毫米魯格彈，標準彈匣容量係17 飛，以安全可靠同埋成本低作為最大嘅賣點。佢係1983年開始成為奧地利陸軍嘅制式手槍，到而家已經係唔少國家嘅軍警用嘅佩槍。但同時亦係唔少犯罪組織同恐怖組織嘅得力工具，甚至可以好容易改裝成一支衝鋒槍。
格爾尼卡

格爾尼卡係西班牙巴斯克自治區一座城。1937年4月西班牙內戰期間，納粹德國派空軍轟炸呢座城。
桑原勝義

桑原勝義（1944年5月30號—）係日本足球員，司職前鋒，曾經喺1965年爲日本足球代表隊出場2次。